02018D1986 — DA — 26.09.2020 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS GENNEMFØRELSESAFGØRELSE (EU) 2018/1986

af 13. december 2018

om opstilling af specifikke kontrol- og inspektionsprogrammer for visse typer fiskerier og ophævelse af gennemførelsesafgørelse 2012/807/EU, 2013/328/EU, 2013/305/EU og 2014/156/EU







Artikel 1

Genstand

1. Ved denne afgørelse fastlægges der specifikke kontrol- og inspektionsprogrammer for:

a) fiskeriet efter bestande eller arter, der er omfattet af flerårige planer som omhandlet i artikel 9 og 10 i Europa-Parlamentets og Rådets forordning (EU) nr. 1380/2013 ( 1 ) og planer, der er vedtaget i henhold til artikel 18 i samme forordning, samt af andre EU-foranstaltninger, der er vedtaget i henhold til artikel 43, stk. 3, i traktaten, og hvorved der fastsættes mængdemæssige begrænsninger og fiskerimuligheder

b) fiskeriet efter arter, der er omfattet af landingsforpligtelsen i henhold til artikel 15 i forordning (EU) nr. 1380/2013

c) visse former for fiskeri efter bestande eller arter, der er omfattet af bevarelses- og forvaltningsforanstaltninger vedtaget af regionale fiskeriforvaltningsorganisationer

som vist i bilag I-V.

2. De specifikke kontrol- og inspektionsprogrammer i bilag I-V gennemføres af de medlemsstater, der er angivet i bilagene (»de berørte medlemsstater«).

Artikel 2

Anvendelsesområde

De specifikke kontrol- og inspektionsprogrammer omfatter følgende aktiviteter:

a) fiskeri som defineret i artikel 4, nr. 1), i forordning (EF) nr. 1224/2009 i de områder, der er nævnt i bilag I-V til denne afgørelse (»de berørte områder«)

b) fiskerirelaterede aktiviteter, herunder vejning, forarbejdning, afsætning, transport og oplagring af fiskevarer

c) import og indirekte import som defineret i artikel 2, nr. 11) og 12), i Rådets forordning (EF) nr. 1005/2008 ( 2 ) for så vidt angår det fiskeri, der er omfattet af bilag I

d) eksport og reeksport som defineret i artikel 2, nr. 13) og 14), i Rådets forordning (EF) nr. 1005/2008 for så vidt angår det fiskeri, der er omfattet af bilag I

e) rekreativt fiskeri som defineret i artikel 4, nr. 28), i forordning (EF) nr. 1224/2009, når et sådant fiskeri er omfattet af EU-bevarelsesforanstaltninger, og når dette er fastsat i det relevante bilag

f) hasteforanstaltninger i henhold til artikel 108 i forordning (EF) nr. 1224/2009 og foranstaltninger fastsat af Kommissionen i tilfælde af en alvorlig trussel mod havets biologiske ressourcer, jf. artikel 12 i forordning (EU) nr. 1380/2013.

Artikel 3

Målsætninger

1. De specifikke kontrol- og inspektionsprogrammer skal sikre en ensartet og effektiv gennemførelse af de bevarelses- og kontrolforanstaltninger, der gælder for de bestande og de former for fiskeri, der er omhandlet i bilag I-V.

2. De kontrol- og inspektionsaktiviteter, der udføres i henhold til hvert enkelt specifikke kontrol- og inspektionsprogram, har navnlig til formå at sikre overholdelse af følgende bestemmelser om:

a) forvaltningen af fiskerimuligheder og eventuelle dertil knyttede særlige betingelser, herunder overvågning af kvoteudnyttelsen, indsatsordningen og de tekniske foranstaltninger, der anvendes i de berørte områder

b) de rapporteringsforpligtelser, der gælder for fiskeriet, navnlig for så vidt angår pålideligheden af de informationer, der registreres og rapporteres

c) forpligtelsen til at lande alle fangster af arter, der er omfattet af landingsforpligtelsen i henhold til forordning (EU) nr. 1380/2013, og de foranstaltninger til begrænsning af udsmid, der er fastsat i afsnit IIIa i Rådets forordning (EF) nr. 850/98 ( 3 )

d) de særlige regler for vejning af visse pelagiske arter, der er fastsat i artikel 78-89 i Kommissionens gennemførelsesforordning (EU) nr. 404/2011 ( 4 )

e) de særlige bestemmelser vedrørende de bestande og områder, der er berørt af denne afgørelse, og som er godkendt af regionale fiskeriforvaltningsorganisationer.

Artikel 4

Prioritering

1. De berørte medlemsstater foretager kontrol og inspektion af fiskeri og fiskerirelaterede aktiviteter vedrørende de bestande og det eller de områder, der er omhandlet i bilag I-V til denne afgørelse, på grundlag af risikostyring i henhold til artikel 5, stk. 4, i forordning (EF) nr. 1224/2009 og artikel 98 i gennemførelsesforordning (EU) nr. 404/2011.

2. Hver berørt medlemsstat fastsætter prioriteringen for den kontrol og de inspektioner, der skal foretages, på grundlag af resultaterne af den risikovurdering, der er foretaget efter procedurerne i artikel 5.

3. Der foretages kontrol og inspektion af hvert fiskerfartøj og/eller fartøjskategori som omhandlet i artikel 5, stk. 2, litra b), i overensstemmelse med den prioritering, der er fastsat i henhold til stk. 2, idet det sikres, at alle bestandene i det fiskeri, der er omhandlet i bilag I-V, er tilstrækkeligt dækket.

4. Der foretages inspektion på land af operatører, der udøver fiskerirelaterede aktiviteter, hvis inspektion på land er relevant for det pågældende trin i fiskeri-/afsætningskæden og indgår i risikostyringsstrategien som omhandlet i artikel 6.

Artikel 5

Procedurer for risikostyring og forbindelsen med de fælles ressourceanvendelsesplaner

1. De berørte medlemsstater foretager mindst én gang om året en vurdering af den risiko, der er forbundet med fiskeriet i bilag I-V, efter den harmoniserede metode, som medlemsstaterne har fastsat i samarbejde med Det Europæiske Fiskerikontrolagentur (EFCA), og på grundlag af den potentielle risiko for manglende overholdelse af reglerne i den fælles fiskeripolitik.

2. Det skal i henhold til risikovurderingsmetoden i stk. 1 kræves, at medlemsstaterne:

a) under anvendelse af alle foreliggende og relevante oplysninger vurderer, hvor sandsynligt det er, at der forekommer manglende overholdelse, og hvis der forekommer sådan manglende overholdelse, hvilken potentiel indvirkning dette har

b) på grundlag af sandsynligheden og den potentielle indvirkning fastsætter risikoniveauet for de enkelte bestande, de enkelte redskaber, det berørte område (benævnt »fartøjskategori«) og tidspunktet på året. Det anslåede risikoniveau skal angives som »meget højt«, »højt«, »middel« eller »lavt«.

3. I henhold til den fælles ressourceanvendelsesplan, som EFCA fastlægger i henhold til forordning (EF) nr. 768/2005 (»den fælles ressourceanvendelsesplan«), skal hver berørt medlemsstat underrette EFCA om resultaterne af sin risikovurdering. For at lette fastlæggelsen af risikostyringsstrategien som omhandlet i artikel 6 angives det, hvilken type potentiel manglende overholdelse (trussel), der er identificeret, og hvilke regler i den fælles fiskeripolitik, der er tale om. Medlemsstaterne underretter straks EFCA om eventuelle ændringer i det anslåede risikoniveau.

4. EFCA bør anvende oplysningerne fra medlemsstaterne i forbindelse med koordineringen af risikovurderingen på regionalt plan.

5. De berørte medlemsstater opstiller en liste over deres fartøjer, der som et minimum viser fartøjer med risikoniveauet middel, højt og meget højt. Fartøjslisten ajourføres regelmæssigt under hensyntagen til de oplysninger, der indsamles i forbindelse med kontrol- og inspektionsaktiviteter, herunder fælles kontrol og inspektion og eventuelle relevante oplysninger, som medlemsstaterne indsender.

6. Hvis et fiskerfartøj, der fører et flag tilhørende en medlemsstat, der ikke er en af de berørte medlemsstater, eller et tredjelandsfiskerfartøj udøver sine aktiviteter i de berørte områder, skal risikoniveauet som omhandlet i stk. 5 fastsættes af den kystmedlemsstat, i hvis farvande fiskerfartøjet udøver sine aktiviteter, medmindre flagstatsmyndighederne i henhold til denne afgørelses artikel 8 meddeler risikoniveauet.

7. De berørte medlemsstater skal inden for rammerne af en fælles ressourceanvendelsesplan af driftsmæssige årsager meddele EFCA den fartøjsliste, der er opstillet i henhold til stk. 5 og 6. For at lette en effektiv kontrol og inspektion angives det, hvilke type trusler, der er identificeret for fartøjerne. De berørte medlemsstater underretter straks EFCA om eventuelle ændringer som følge af en ajourføring af deres lister.

Artikel 6

Nationale og regionale risikostyringsstrategier

1. På grundlag af resultaterne af risikovurderingerne fastlægger hver berørt medlemsstat mindst én gang om året en national risikostyringsstrategi, som har til formål at sikre overholdelse af reglerne i den fælles fiskeripolitik. En sådan strategi omfatter identifikation, beskrivelse og tildeling af de fornødne ressourcer, kontrolinstrumenter og inspektionsmidler, idet der tages hensyn til de fastlagte risikoniveauer, hvilken type potentiel manglende overholdelse af reglerne i den fælles fiskeripolitik der er tale om, og realiseringen af målbenchmarks.

2. EFCA udarbejder på grundlag af den regionale risikovurdering, der er omhandlet i denne afgørelses artikel 5, stk. 4, en regional risikostyringsstrategi, jf. nærværende artikels stk. 1. EFCA koordinerer og gennemfører den regionale risikostyringsstrategi ved hjælp af en fælles ressourceanvendelsesplan.

Artikel 7

Målbenchmarks

1. De benchmarks, der skal benyttes ved inspektion af fiskerfartøjer, er fastsat i punkt 4 i bilag I til og med V til denne afgørelse, jf. dog de målbenchmarks, der er fastsat i punkt 4 i bilag I til forordning (EF) nr. 1224/2009 og i artikel 9, stk. 1, i forordning (EF) nr. 1005/2008.

2. Uanset stk. 1 kan medlemsstaterne for at opfylde målsætningen i denne afgørelses artikel 3 alternativt benytte andre målbenchmarks, der kommer til udtryk i form af bedre overholdelsesniveauer, i overensstemmelse med den harmoniserede metode, der er fastsat i samarbejde med EFCA, forudsat at:

a) en nærmere analyse af fiskeriet eller de fiskerirelaterede aktiviteter og problemer i forbindelse med håndhævelsen berettiger behovet for at fastsætte målbenchmarks, der kommer til udtryk i form af bedre overholdelsesniveauer

b) de berørte medlemsstater fastlægger den kontrol- og inspektionsindsats samt den strategi, der skal føre til de forventede resultater med hensyn til bedre overholdelsesniveauer

c) de benchmarks, der kommer til udtryk i form af bedre overholdelsesniveauer, ikke har en negativ indvirkning på de målsætninger, prioriteringer og risikobaserede procedurer, der er fastsat i de specifikke kontrol- og inspektionsprogrammer

d) de benchmarks, der kommer til udtryk i form af bedre overholdelsesniveauer, meddeles Kommissionen senest et år efter denne afgørelses ikrafttræden og derefter hvert andet år, og at Kommissionen ikke gør indsigelse mod dem inden for en frist på 90 dage efter meddelelsen.

3. Alle målbenchmarks vurderes årligt på grundlag af de evalueringsrapporter, der er omhandlet i artikel 11, stk. 1, og de ændres om nødvendigt i forbindelse med den evaluering, der er omhandlet i artikel 11, stk. 6.

4. Hvis det er relevant, gennemføres de målbenchmarks, der er omhandlet i denne artikel, ved de fælles ressourceanvendelsesplaner.

Artikel 8

Samarbejde medlemsstaterne imellem og med tredjelande

1. De berørte medlemsstater samarbejder om gennemførelsen af de specifikke kontrol- og inspektionsprogrammer.

2. Hvis det er hensigtsmæssigt, samarbejder alle andre medlemsstater med de berørte medlemsstater og EFCA med henblik på at nå målene i de fælles planer for ressourceanvendelse.

3. De berørte medlemsstater og EFCA kan samarbejde med tredjelandes kompetente myndigheder om gennemførelsen af de specifikke kontrol- og inspektionsprogrammer.

Artikel 9

Fælles inspektion og overvågning

1. For at gøre deres nationale fiskerikontrolsystemer mere effektive og virkningsfulde gennemfører de berørte medlemsstater i givet fald fælles inspektions- og overvågningsaktiviteter på deres område og i farvande under deres jurisdiktion og, hvor det er relevant, i internationale farvande. Med forbehold af artikel 5, stk. 1, i forordning (EF) nr. 1224/2009 gennemføres sådanne aktiviteter, hvor det er relevant, inden for rammerne af de fælles planer for ressourceanvendelse, der er omhandlet i artikel 9, stk. 1, i forordning (EF) nr. 768/2005.

2. Hvad angår fælles inspektion og overvågning, skal hver berørt medlemsstat:

a) sørge for, at embedsmænd og EU-kontrollører fra andre berørte medlemsstater tilbydes at deltage i fælles inspektions- og overvågningsaktiviteter

b) fastlægge fælles operative procedurer for deres overvågningsfartøjer

c) anvende standardprocedurer for inspektion efter aftale med EFCA inden for rammer af en fælles ressourceanvendelsesplan

d) udpege kontaktpunkter, jf. artikel 80, stk. 5, i forordning (EF) nr. 1224/2009, hvis det er relevant.

3. Embedsmænd fra de berørte medlemsstater og EU-fiskerikontrollører kan deltage i de fælles inspektions- og overvågningsaktiviteter.

Artikel 10

Dataudveksling

▼M1

1. Med henblik på gennemførelse af de specifikke kontrol- og inspektionsprogrammer sikrer hver berørt medlemsstat elektronisk udveksling af data vedrørende fiskeri og fiskerirelaterede aktiviteter, der er omfattet af de specifikke kontrol- og inspektionsprogrammer, med andre berørte medlemsstater og med EFCA. Kommissionen har adgang til de data, der udveksles i henhold til dette afsnit.

▼B

Dataudvekslingen i stk. 1 sker i overensstemmelse med artikel 111 i forordning (EF) nr. 1224/2009 og med artikel 118 i og bilag XII til gennemførelsesforordning (EU) nr. 404/2011.

▼M1

2. Dataudveksling i henhold til stk. 1 kan omfatte personoplysninger. EFCA, Kommissionen og medlemsstaterne må behandle personoplysninger, som de har adgang til i henhold i stk. 1, med henblik på at udføre deres opgaver og opfylde deres forpligtelser inden for rammerne af de specifikke kontrol- og inspektionsprogrammer. EFCA, Kommissionen og medlemsstaterne træffer foranstaltninger til at sikre passende beskyttelse af personoplysninger i overensstemmelse med artikel 5 i forordning (EU) 2016/679 og artikel 4 i forordning (EU) 2018/1725.

▼B

3. Personoplysninger, der er omfattet af de oplysninger, der udveksles i henhold til stk. 1, opbevares ikke længere end 10 år, medmindre personoplysningerne er nødvendige for at muliggøre opfølgning på en overtrædelse, en inspektion eller retslige eller administrative procedurer. I så fald kan personoplysninger opbevares i 20 år. Hvis personoplysninger, der er omfattet af de oplysninger, som udveksles i henhold til stk. 1, opbevares i en længere periode, skal dataene anonymiseres.

4. Uanset stk. 3 må personoplysninger, der er omfattet af de oplysninger, som udveksles i henhold til stk. 1, kun opbevares i en længere periode end de perioder, der er fastsat i stk. 3, med henblik på at udføre videnskabelige undersøgelser og yde videnskabelig rådgivning i overensstemmelse med artikel 89 i forordning (EU) 2016/679.

5. Medlemsstaterne behandler personlysninger, der indsamles efter denne afgørelse, i overensstemmelse med artikel 4, stk. 7, i forordning (EU) 2016/679.

▼M1

6. EFCA, Kommissionen og medlemsstaternes myndigheder sørger for sikkerheden af behandlingen af personoplysninger, som finder sted i medfør af denne afgørelses anvendelse. EFCA og medlemsstaternes myndigheder samarbejder om sikkerhedsrelaterede opgaver.

7. EFCA, Kommissionen og medlemsstaterne træffer foranstaltninger til at sikre passende beskyttelse af fortroligheden af de oplysninger, de modtager i henhold til denne afgørelse, jf. artikel 113 i forordning (EF) nr. 1224/2009.

▼B

Artikel 11

Oplysninger og evaluering

1. Hver medlemsstat fremsender senest den 31. marts hvert år Kommissionen og EFCA en rapport vedrørende de kontrol- og inspektionsaktiviteter, som er gennemført inden for rammerne af de specifikke kontrol- og inspektionsprogrammer i det foregående kalenderår.

2. Rapporten i stk. 1 skal som minimum indeholde de oplysninger, der er angivet i bilag VI.

3. Oplysningerne i punkt IV i bilag VI anføres og ajourføres fortsat i hver rapport, indtil sagerne er afsluttet i henhold til den berørte medlemsstats lovgivning. Hvis der ikke træffes foranstaltninger, efter at der er konstateret en alvorlig overtrædelse, skal der vedlægges en forklaring.

4. Når det gælder fiskeriet i bilag I, skal de oplysninger, der er omhandlet i punkt IV i bilag VI, sendes elektronisk til Kommissionen og EFCA senest den 15. september og ajourføres senest den 31. marts det følgende år.

5. EFCA tager ved den årlige vurdering af, hvor effektiv de fælles planer for ressourceanvendelse har været, jf. artikel 14 i forordning (EF) nr. 768/2005, hensyn til de rapporter, der er omhandlet i denne artikels stk. 1.

6. Kommissionen indkalder mindst hvert andet år til et møde i Komitéen for Fiskeri og Akvakultur for at foretage en vurdering af gennemførelsen og en evaluering af, hvorvidt de specifikke kontrol- og inspektionsprogrammer er dækkende og effektive, og af programmernes samlede virkning med hensyn til fiskerfartøjers og andre operatørers overholdelse af reglerne.

Artikel 12

Ophævelse og overgangsperiode

Med forbehold af denne artikels stk. 2 ophæves gennemførelsesafgørelse 2012/807/EU, 2013/328/EU, 2013/305/EU, og 2014/156/EU.

Gennemførelsesafgørelse 2012/807/EU, 2013/328/EU, 2013/305/EU og 2014/156/EU finder dog fortsat anvendelse på den rapport, medlemsstaterne indsender i 2019 om kontrol- og inspektionsaktiviteter foretaget i 2018.

Artikel 13

Ikrafttræden

Denne afgørelse træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2019.

▼M1









BILAG I

NÆRMERE BESTEMMELSER OM DET SPECIFIKKE KONTROL- OG INSPEKTIONSPROGRAM FOR FISKERIET EFTER ICCAT-ARTER ( 5 )I DET ØSTLIGE ATLANTERHAV OG MIDDELHAVET SAMT FOR FISKERIET EFTER VISSE DEMERSALE OG PELAGISKE ARTER I MIDDELHAVET

(1) Dette specifikke kontrol- og inspektionsprogram omfatter de geografiske områder defineret som følger:

a) »det østlige Atlanterhav«: Det Internationale Havundersøgelsesråds (ICES ( 6 )) underområde 7, 8, 9 og 10 som defineret i bilag III til Europa-Parlamentets og Rådets forordning (EF) nr. 218/2009 ( 7 ) og FAO ( 8 )-afsnit 34.1.2

b) »Middelhavet«: FAO-underområde 37.1, 37.2 og 37.3 eller geografisk underområde 1 til 27 som defineret i bilag I til Europa-Parlamentets og Rådets forordning (EU) nr. 1343/2011 ( 9 )

c) »Den nordlige del af Adriaterhavet« og »den sydlige del af Adriaterhavet«: geografisk underområde 17 og 18 som defineret i bilag I til forordning (EU) nr. 1343/2011

d) »Sicilienstrædet«: geografisk underområde 12, 13, 14, 15 og 16, som defineret i bilag I til forordning (EU) nr. 1343/2011

e) »Det Ioniske Hav«: geografisk underområde 19, 20 og 21, som defineret i bilag I til forordning (EU) nr. 1343/2011

f) »Det Levantinske Hav«: geografisk underområde 24, 25, 26 og 27, som defineret i bilag I til forordning (EU) nr. 1343/2011

g) »Alboránhavet«: geografisk underområde 1 til 3, som defineret i bilag I til forordning (EU) nr. 1343/2011.

(2) De berørte medlemsstater er Kroatien, Cypern, Frankrig, Grækenland, Italien, Malta, Portugal, Slovenien og Spanien.

(3) Følgende fiskeri tages i betragtning:

— Fiskeri (herunder rekreativt fiskeri) efter almindelig tun i det østlige Atlanterhav og Middelhavet

— Fiskeri (herunder rekreativt fiskeri) efter sværdfisk i Middelhavet

— Fiskeri efter hvid tun i Middelhavet

— Fiskeri efter sardin og ansjos i den nordlige og sydlige del af Adriaterhavet

— Fiskeri efter europæiske kulmule ( Merluccius merluccius ) i Sicilienstrædet og i GFCM-underområde 1, 5, 6, 7 og 9, 10, 11 og i den nordlige og sydlige del af Adriaterhavet

— Fiskeri efter dybvandsrosenreje ( Parapenaeus longirostris ) i Sicilienstrædet og i GFCM-underområde 1, 5, 6, og 9, 10, 11 og i den nordlige og sydlige del af Adriaterhavet

— Fiskeri efter dybvandsrejer i Det Levantinske Hav og Det Joniske Hav

— Fiskeri efter blårød reje ( Aristeus antennatus ) i GFCM-underområde 1, 5, 6, 7 og i Sicilienstrædet

— Fiskeri efter rød kæmpereje ( Aristaeomorpha foliacea ) i GFCM-underområde 9, 10, 11 og i Sicilienstrædet

— Fiskeri efter jomfruhummer ( Nephrops norvegicus ) i GFCM-underområde 5, 6, 9, 11 og i den nordlige og sydlige del af Adriaterhavet

— Fiskeri efter rød mulle ( Mullus barbatus ) i GFCM-underområde 1, 5, 6, 7, 9, 10, 11 og i den nordlige og sydlige del af Adriaterhavet

— Fiskeri efter spidstandet blankesten i Alboránhavet

— Fiskeri efter almindelig tunge i GFCM-underområde 17

— Fiskeri efter ædelkoral i Middelhavet

— Fiskeri efter guldmakrel i internationale farvande i Middelhavet

— Fiskeri efter europæisk ål af arten Anguilla anguilla i EU-farvande i Middelhavet

— Fiskeri efter arter omfattet af landingsforpligtelsen i medfør af artikel 15 i forordning (EU) nr. 1380/2013.

(4) Målbenchmarks for inspektion

Følgende benchmarks gennemføres af de medlemsstater, der er nævnt i punkt 2 i dette bilag.

a) Inspektionsaktiviteter på havet På årsbasis gennemføres mindst 60 % af det samlede antal inspektioner på havet (undtagen overvågning fra luften) på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

b) Inspektion ved landing (inspektion i havn og før første salg) På årsbasis gennemføres mindst 60 % af det samlede antal inspektioner ved landingen på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

c) Inspektion af faststående net og akvakulturbrug til fiskeri efter almindelig tun i det østlige Atlanterhav og Middelhavet På årsbasis gennemføres inspektion af samtlige (100 %) af de tilfælde, hvor der ved faststående net og akvakulturbrug anbringes almindelig tun i bur, eller hvor der overføres tun, herunder frisætning af fisk.









BILAG II

NÆRMERE BESTEMMELSER OM DET SPECIFIKKE KONTROL- OG INSPEKTIONSPROGRAM FOR VISSE TYPER FISKERI I SORTEHAVET

(1) Dette specifikke kontrol- og inspektionsprogram omfatter de geografiske områder defineret som følger:

EU-farvande i »Sortehavet«, hvor »Sortehavet« er GFCM's (Den Almindelige Kommission for Fiskeri i Middelhavet) geografiske underområde 29 som defineret i bilag I til Europa-Parlamentets og Rådets forordning (EU) nr. 1343/2011.

(2) De berørte medlemsstater er Bulgarien og Rumænien.

(3) Følgende fiskeri tages i betragtning:

— Fiskeri efter pighvar i Sortehavet

— Fiskeri efter brisling i Sortehavet

— Fiskeri efter arter omfattet af landingsforpligtelsen i medfør af artikel 15 i forordning (EU) nr. 1380/2013.

(4) Målbenchmarks for inspektion

Følgende benchmarks gennemføres af de medlemsstater, der er nævnt i punkt 2 i dette bilag.

a) Inspektionsaktiviteter på havet På årsbasis gennemføres mindst 60 % af det samlede antal inspektioner på havet (undtagen overvågning fra luften) på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

b) Inspektion ved landing (inspektion i havn og før første salg) På årsbasis gennemføres mindst 60 % af det samlede antal inspektioner ved landingen på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

▼B









BILAG III

NÆRMERE BESTEMMELSER OM DET SPECIFIKKE KONTROL- OG INSPEKTIONSPROGRAM FOR FISKERIET EFTER VISSE PELAGISKE OG DERMERSALE ARTER I ØSTERSØEN

1) Dette specifikke kontrol- og inspektionsprogram omfatter de geografiske områder defineret som følger:

EU-farvande i »Østersøområdet«, hvor »Østersøen« er ICES-afsnit IIIb, IIIc og IIId.

2) Berørte medlemsstater er Danmark, Estland, Finland, Tyskland, Letland, Litauen, Polen og Sverige.

3) Følgende fiskeri tages i betragtning:

— Fiskeri efter torsk (herunder rekreativt fiskeri i underafsnit 22-24), sild, laks og brisling

— Fiskeri efter europæisk ål af arten Anguilla Anguilla i EU-farvande i Østersøen

— Fiskeri efter arter omfattet af landingsforpligtelsen i medfør af artikel 15 i Europa-Parlamentets og Rådets forordning (EU) nr. 1380/2013.

4) Målbenchmarks for inspektion

Følgende benchmarks gennemføres af de medlemsstater, der er nævnt i punkt 2 i dette bilag:

a) Inspektionsaktiviteter på havet På årsbasis gennemføres mindst 60 % af det samlede antal inspektioner på havet (undtagen overvågning fra luften) på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

b) Inspektion ved landing (inspektion i havn og før første salg) På årsbasis gennemføres mindst 60 % af det samlede antal inspektioner ved landingen på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.









BILAG IV

NÆRMERE BESTEMMELSER OM DET SPECIFIKKE KONTROL- OG INSPEKTIONSPROGRAM FOR FISKERIET EFTER VISSE DEMERSALE OG PELAGISKE ARTER I NORDSØEN OG ICES-AFSNIT IIa

1) Dette specifikke kontrol- og inspektionsprogram omfatter de geografiske områder defineret som følger:

— EU-farvande i »Nordsøen«, hvor »Nordsøen« er ICES-afsnit IIIa og ICES-underområde IV

— EU-farvande i ICES-afsnit IIa.

2) Berørte medlemsstater er Belgien, Danmark, Tyskland, Irland, Frankrig, Nederlandene, Sverige og Det Forenede Kongerige.

3) Følgende fiskeri tages i betragtning:

— Fiskeri efter makrel, sild, hestemakrel, blåhvilling, strømsild og guldlaks, brisling, tobis, sperling, torsk, kuller, hvilling, sej, jomfruhummer, tunge, rødspætte, kulmule og dybvandsreje

— Fiskeri efter europæisk ål af arten Anguilla Anguilla

— Fiskeri efter arter omfattet af landingsforpligtelsen i medfør af artikel 15 i Europa-Parlamentets og Rådets forordning (EU) nr. 1380/2013.

4) Målbenchmarks for inspektion

Følgende benchmarks gennemføres af de medlemsstater, der er nævnt i punkt 2 i dette bilag:

a) Inspektionsaktiviteter på havet På årsbasis gennemføres mindst 60 % af det samlede antal inspektioner på havet (undtagen overvågning fra luften) på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

b) Inspektion ved landing (inspektion i havn og før første salg) På årsbasis gennemføres mindst 60 % af det samlede antal inspektioner ved landingen på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.









BILAG V

NÆRMERE BESTEMMELSER OM DET SPECIFIKKE KONTROL- OG INSPEKTIONSPROGRAM FOR FISKERIET EFTER VISSE DEMERSALE OG PELAGISKE ARTER I DET NORDØSTLIGE ATLANTERHAVS VESTLIGE FARVANDE

1) Dette specifikke kontrol- og inspektionsprogram omfatter de geografiske områder defineret som følger:

EU-farvande i det »nordøstlige Atlanterhavs vestlige farvande«, hvor det nordøstlige Atlanterhavs vestlige farvande er: ICES-underområde V (bortset fra afsnit Va og kun EU-farvande i afsnit Vb), VI, VII, VIII, IX og X (farvandene omkring Azorerne) og CECAF-afsnit ( 10 ) 34.1.1, 34.1.2 og 34.2.0 (farvandene omkring Madeira og De Kanariske Øer).

2) De berørte medlemsstater er Belgien, Danmark, Estland, Frankrig, Tyskland, Irland, Letland, Litauen, Nederlandene, Polen, Portugal, Spanien og Det Forenede Kongerige.

3) Følgende fiskeri tages i betragtning:

— Fiskeri efter makrel, sild, hestemakrel, blåhvilling, havgalt, ansjos, strømsild og guldlaks, sardin og brisling i EU-farvande i ICES-underområde V, VI, VII, VIII og IX og i EU-farvande i CECAF-afsnit 34.1.11

— Fiskeri efter bestande af kulmule i ICES-afsnit Vb (EU-farvande), VIa (EU-farvande), ICES-underområde VII og ICES-afsnit VIIIa, b, d og e (almindeligvis benævnt den nordlige kulmulebestand)

— Fiskeri efter bestande af kulmule i afsnit VIIIc og IXa som afgrænset af Det Internationale Havundersøgelsesråd (almindeligvis benævnt den sydlige kulmulebestand) og jomfruhummerbestanden i ICES-afsnit VIIIc og IXa

— Fiskeri efter tungebestanden i ICES-afsnit VIIIa, VIIIb og VIIe ( 11

— Fiskeri efter torsk, tunge og rødspætte i EU-farvande i ICES-afsnit VIa, VIIa og VIId

— Fiskeri efter europæisk ål af arten Anguilla Anguilla i EU-farvande i ICES-underområde VI, VII, VIII og IX

— Fiskeri efter arter omfattet af landingsforpligtelsen i medfør af artikel 15 i Europa-Parlamentets og Rådets forordning (EU) nr. 1380/2013.

4) Målbenchmarks for inspektion

Følgende benchmarks gennemføres af de medlemsstater, der er nævnt i punkt 2 i dette bilag:

a) Inspektionsaktiviteter på havet På årsbasis gennemføres mindst 60 % af det samlede antal inspektioner på havet (undtagen overvågning fra luften) på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.

b) Inspektion ved landing (inspektion i havn og før første salg) På årsbasis gennemføres mindst 60 % af det samlede antal inspektioner ved landingen på fiskerfartøjer i fartøjskategorier i de to højeste risikoniveauer, jf. artikel 5, stk. 1 og 2, idet det sikres, at begge disse fartøjskategorier er tilstrækkeligt og proportionelt repræsenteret.









BILAG VI

EVALUERINGSRAPPORTENS INDHOLD

Evalueringsrapporterne skal mindst indeholde følgende oplysninger:

I. Generel analyse af de kontrol-, inspektions- og håndhævelsesaktiviteter, der er udført

De berørte medlemsstater indberetter følgende oplysninger vedrørende havområder i henhold til bilag I-V:

— Resultaterne af risikovurderingen med beskrivelse af risici og trusler, som er identificeret af den berørte medlemsstat for det fiskeri, der er omfattet af de specifikke kontrol- og inspektionsprogrammer (med oplysninger om revurderingen/ajourføringen, hvis det er relevant)

— Oversigtstabel over de fartøjskategorier, der er blevet identificeret, og deres risikoniveau

— Nærmere oplysninger om risikostyringsstrategien.

II. Detaljeret analyse af de kontrol-, inspektions- og håndhævelsesaktiviteter, der er udført

De berørte medlemsstater indberetter følgende oplysninger for hvert enkelt havområde i henhold til bilag I-V:







Tabel 1 Oversigtsoplysninger om inspektioner på havet Inspektionsdage [dage] Samlet antal inspektioner på havet Samlet antal formodede alvorlige overtrædelser Antal inspektioner på havet på fiskerfartøjer i fartøjskategorier på det højeste risikoniveau Antal inspektioner på havet på fiskerfartøjer i fartøjskategorier på det næsthøjeste risikoniveau Antal inspektioner på havet på fiskerfartøjer i fartøjskategorier på andre end det højeste og næsthøjeste risikoniveau Antal formodede alvorlige overtrædelser for fiskerfartøjer i fartøjskategorier på højeste risikoniveau Antal formodede alvorlige overtrædelser for fiskerfartøjer i fartøjskategorier på næsthøjeste risikoniveau Antal formodede alvorlige overtrædelser for fiskerfartøjer i fartøjskategorier på andre end det højeste og næsthøjeste risikoniveau Kvote for samlet antal alvorlige overtrædelser (*1), gennemsnit (%) Kvote for alvorlige overtrædelser (*1) for fartøjer i fartøjskategorier på højeste risikoniveau (%) Kvote for alvorlige overtrædelser (*1) for fartøjer i fartøjskategorier på næsthøjeste risikoniveau (%) Kvote for alvorlige overtrædelser (*1) for fartøjer i fartøjskategorier på andre end det højeste og næsthøjeste risikoniveau (%) (*1) Overtrædelseskvoten beregnes som forholdet mellem antallet af formodede overtrædelser og antallet af inspektioner, udtrykt i %







Tabel 2 Oversigtsoplysninger om overvågning på havet Antal overvågninger fra luften (timer) Samlet antal observationer fra overvågning fra luften Samlet antal observationer fra overvågning fra patruljefartøjer Samlet antal formodede alvorlige overtrædelser Antal formodede alvorlige overtrædelser for fiskerfartøjer i fartøjskategorier på højeste risikoniveau Antal formodede alvorlige overtrædelser for fiskerfartøjer i fartøjskategorier på næsthøjeste risikoniveau Antal formodede alvorlige overtrædelser for fiskerfartøjer i fartøjskategorier på andre end det højeste og næsthøjeste risikoniveau







Tabel 3 Oversigtsoplysninger om inspektion ved landing (inspektion i havn og før første salg) Inspektioner personer/dage [fakultativt] Samlet antal inspektioner ved landing Samlet antal formodede alvorlige overtrædelser Antal inspektioner på fiskerfartøjer i fartøjskategorier på det højeste risikoniveau Antal inspektioner på fiskerfartøjer i fartøjskategorier på det næsthøjeste risikoniveau Antal inspektioner på fiskerfartøjer i fartøjskategorier på andre end det højeste og næsthøjeste risikoniveau Antal formodede alvorlige overtrædelser for fiskerfartøjer i fartøjskategorier på højeste risikoniveau Antal formodede alvorlige overtrædelser for fiskerfartøjer i fartøjskategorier på næsthøjeste risikoniveau Antal formodede alvorlige overtrædelser for fiskerfartøjer i fartøjskategorier på andre end det højeste og næsthøjeste risikoniveau Kvote for samlet antal alvorlige overtrædelser (*1), gennemsnit Kvote for alvorlige overtrædelser (*1) for fartøjer i fartøjskategorier på højeste risikoniveau (%) Kvote for alvorlige overtrædelser (*1) for fartøjer i fartøjskategorier på næsthøjeste risikoniveau (%) Kvote for alvorlige overtrædelser (*1) for fartøjer i fartøjskategorier på andre end det højeste og næsthøjeste risikoniveau (%) (*1) Overtrædelseskvoten beregnes som forholdet mellem antallet af formodede overtrædelser og antallet af inspektioner, udtrykt i %.







Tabel 4 Oversigtsoplysninger om inspektionsaktiviteter på land af operatører (undtagen de inspektioner i havn og før første salg, der er indberettet i tabel 3) Inspektioner personer/dage [fakultativt] Samlet antal inspektioner på land Samlet antal formodede alvorlige overtrædelser Kvote for alvorlige overtrædelser (*1) (*1) Overtrædelseskvoten beregnes som forholdet mellem antallet af formodede overtrædelser og antallet af inspektioner, udtrykt i %.

III. Kontrol med landingsforpligtelsen

Medlemsstaterne forelægger specifikke oplysninger om ressourcer, instrumenter og midler til kontrol af landingsforpligtelsen og resultaterne af den foretagne kontrol.

Der skal navnlig mindst meddeles følgende oplysninger:

1. Samlet antal fartøjer med kontrolobservatør om bord

2. Samlet antal fartøjer udstyret med internt tv CCTV

3. Antal havinspektioner udført ved hjælp af en analyse af seneste fangst

4. Kontrolmidler der anvendes til andet end det, der er anført i punkt 1 til 3, der angiver hvilke andre kontrolmidler der anvendes (f.eks. overvågning fra luften ved hjælp af fly, REM, drone)

5. Samlet antal overtrædelser af landingsforpligtelsen med nærmere angivelse af antallet af fejl i forbindelse med manglende overholdelse af bestemmelser i de relevante udsmidsplaner.

IV. Periodiske oplysninger om konstaterede overtrædelser







Tabel 5 De oplysninger, som skal indgives i henhold til artikel 11 for hver inspektion med formodet overtrædelse, der skal medtages i rapporten, indgives i følgende format: Elementets betegnelse Kode Beskrivelse og indhold Inspektionens identifikationsnummer II ISO alpha2-landekode + 9 tegn, f.eks. DK201900001 Dato for inspektion DA ÅÅÅÅ-MM-DD Inspektions- eller kontroltype IT Til havs, landing, transport, første salg, oplagring, afsætning, overførsel, kontroloverførsel, anbringelse i bur, omladning, frisætning, dokument (angives) Identifikation af hvert fiskerfartøj, køretøj eller operatør ID EU-flåderegisternummer og navn på fiskerfartøjet, ICCAT-registreringsnummer (hvis relevant) Identifikation af faststående net eller køretøj og/eller operatørens firmanavn, herunder også akvakulturbrug Fiskeredskabstype GE Redskabskode i henhold til FAO's »International Standard Statistical Classification of the Fishing Gear« Type formodet overtrædelse TS Beskrivelse af overtrædelsen med angivelse af gældende bestemmelse(r). Anfør i givet fald, hvilken type overtrædelse der er konstateret, med angivelse af følgende koder: — For alvorlige overtrædelser: — — Kode 1 til 12 med henvisning til nummer (venstre kolonne) i bilag XXX til gennemførelsesforordning (EU) nr. 404/2011 — Kode »13«, »14« og »15« med henvisning til henholdsvis litra a), b) og c) i kontrolforordningens artikel 90, stk. 1 — Kode »a til« p i henvisning til bilag VIII til Europa-Parlamentets og Rådets forordning (EU) 2016/1627 (1) — For overtrædelser, der ikke er omfattet af EU-lovgivningen, angives kode 99. For overtrædelser i forbindelse med lovgivning vedtaget af RFFO'er og inkorporeret i EU-lovgivningen angives den relevante bestemmelse og forordning, som er blevet overtrådt. Mængde fisk berørt af overtrædelsen, angivet for hver enkelt art AF Anfør mængderne af hver berørt art om bord eller (for levende almindelig tun) i bur (for levende almindelig tun anføres vægt og antal) Status med hensyn til opfølgning FU Angiv status: VERSERENDE RETSAG, APPEL, BE- ELLER AFKRÆFTET BØDE (hvis relevant) SF Bøde i EUR Konfiskation SC FANGST/REDSKAB/ANDET til fysisk beslaglæggelse. Beslaglagt mængde med angivelse af værdien af fangst/redskab i EUR, f.eks. 10 000 Andet SO Ved inddragelse af licens (LI) eller tilladelse (AU) angiv LI eller AU + antallet af dage, f.eks. AU30 Points (hvis relevant) SP Antallet af tildelte points, f.eks. 12 points, i overensstemmelse med artikel 126, stk. 1, i gennemførelsesforordning (EU) nr. 404/2011 Bemærkninger RM Træffes der ikke foranstaltninger, efter at en alvorlig overtrædelse er konstateret, vedlægges en frit formuleret forklaring. (1) Europa-Parlamentets og Rådets forordning (EU) 2016/1627 af 14. september 2016 om en flerårig genopretningsplan for almindelig tun i det østlige Atlanterhav og Middelhavet og om ophævelse af Rådets forordning (EF) nr. 302/2009 EUT L 252 af 16.9.2016, s. 1

V. Analyse af målbenchmarks i form af forbedret overholdelse af bestemmelser

Hvis medlemsstaterne anvender alternative målbenchmarks, jf. artikel 7, stk. 2, i nærværende afgørelse, indberettes følgende oplysninger.







Tabel 6 Opnåelse af forbedret overholdelse af bestemmelserne Risikoniveau [Meget højt/højt/middel/lavt] Beskrivelse af den trussel/risiko, som aktiviteten er forbundet med, og hvilken fartøjskategori der er tale om — Trussels-/risikoniveau i begyndelsen af året, udtrykt som overholdelsesniveau — Mål for forbedring af overholdelsesniveau — Trussels-/risikoniveau i slutningen af året, udtrykt som overholdelsesniveau — Antal inspektioner pr. trussel/risiko — Antal konstaterede alvorlige overtrædelser pr. trussel/risiko, herunder kvote for alvorlige overtrædelser og tendenser (i forhold til de to foregående år) — Procentdel af inspektioner på fiskerfartøjer/operatører, som har ført til, at der er konstateret en eller flere alvorlige overtrædelser — Efterfølgende analyser, herunder evaluering af den afskrækkende virkning og forklaring, hvis måloverholdelsesniveauet ikke er nået

VI. Analyse af andre inspektions- og kontrolaktiviteter: omladning, overvågning fra luften, import/eksport

VII. Foranstaltninger såsom uddannelses- eller oplysningsforløb, der tager sigte på at forbedre fiskerfartøjers og operatørers overholdelse af bestemmelserne

VIII. Forslag til forbedring af effektiviteten af kontrol-, inspektions- og håndhævelsesaktiviteter (for hver berørt medlemsstat)